LATVIJAS REPUBLIKA

Daugavpils pilsētas dome

reģ.Nr. 90000077325

K.Valdemāra iela 1, Daugavpils, LV-5401

Iepirkums Publisko iepirkumu likuma 8.2 panta kārtībā

**“Ugunsaizsardzības sistēmu pārbūve Daugavpils 9.vidusskolā”**

identifikācijas numurs DPD 2015/47

# Iepirkumu komisijas sēdes protokols Nr.5

2015.gada 21.oktobrī

SĒDE NOTIEK Daugavpilī, K.Valdemāra ielā 1, Daugavpils pilsētas domes 306.kabinetā.

SĒDE SĀKAS plkst. 9.00.

SĒDĒ PIEDALĀS:

|  |  |
| --- | --- |
| Komisijas priekšsēdētāja | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas locekļi | Jurijs Bārtuls – Daugavpils pilsētas domes Centralizēto iepirkumu nodaļas jurists,  Inga Zarāne – Daugavpils pilsētas domes Centralizēto iepirkumu nodaļas ekonomiste, |
|  | Romualds Vaišļa – Daugavpils pilsētas Izglītības pārvaldes enerģētiķis, |
| Sēdi protokolē | Komisijas loceklis J.Bārtuls. |

**Komisijas izveidošanas pamats:** Domes izpilddirektores 2015.gada 27.maija rīkojums Nr.140.

**Iepirkums izsludināts:** Paziņojums par iepirkumu ievietots Iepirkumu uzraudzības biroja mājas lapā – 2015.gada 30.septembrī. Iepirkuma nolikums ievietots Daugavpils pilsētas pašvaldības mājas lapā – 2015.gada 30.septembrī.

Komisijas sēdes darba kārtība: Lēmuma par uzvarētāju pieņemšana.

**I. Lēmuma par uzvarētāju pieņemšana**

1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu un ziņo sēdes darba kārtību.
2. Komisijas loceklis Jurijs Bārtuls ziņo, ka pieteikumu dalībai iepirkumā bija iesnieguši pieci pretendenti – SIA „PRISTIS”, SIA “VIZA”, SIA “ALFA DROŠĪBA GROUPS”, SIA ‘BORG” un SIA “BELAM – RĪGA”.
3. 2015.gada 13.oktobra sēdē (protokols Nr.2) iepirkumu komisija atvēra iesniegtos piedāvājumus un konstatēja, ka pretendenti piedāvā šādas līgumcenas bez pievienotās vērtības nodokļa:

|  |  |  |
| --- | --- | --- |
| **Nr.p.k.** | **Pretendenta nosaukums** | **Piedāvātā cena EUR bez PVN** |
| 1. | SIA “PRISTIS” | 11 739,30 |
| 2. | SIA “VIZA” | 13 083,59 |
| 3. | SIA “ALFA DROŠĪBA GROUPS” | 12 539,81 |
| 4. | SIA “BORG” | 16 934,97 |
| 5. | SIA “BELAM – RĪGA” | 13 671,81 |

1. 2015.gada 13.oktobra sēdē iepirkumu komisija nolēma izlabot aritmētisko kļūdu pretendenta SIA „PRISTIS” piedāvājumā. Pec aritmētisko kļūdu labošanas pretendenta SIA “PRISTIS” piedāvātā līgumcena ir:

|  |  |
| --- | --- |
| **Pretendenta nosaukums** | **Piedāvātā cena EUR bez PVN** |
| SIA “PRISTIS” | 11669,19 |

1. 2015.gada 20.oktobra sēdē (protokols Nr.4) iepirkumu komisija konstatēja, ka no visiem iesniegtajiem atbilstošajiem piedāvājumiem viszemāko cenu iepirkumā piedāvā pretendents SIA „PRISTIS”. Iepirkumu komisija nolēma atzīt SIA „PRISTIS” par pretendentu, kuram atbilstoši piedāvājuma izvēles kritērijam būtu piešķiramas līguma slēgšanas tiesības iepirkumā “Ugunsaizsardzības sistēmu pārbūve Daugavpils 9.vidusskolā”, identifikācijas numurs DPD 2015/47 un pārbaudīt Publisko iepirkumu likuma 8.2 panta piektajā daļā norādīto izslēdzošo apstākļu esamību attiecībā uz pretendentu.
2. Komisijas loceklis J.Bārtuls ziņo, ka atbilstoši e-izziņai pretendentam SIA „PRISTIS” uz 2015.gada 20.oktobri nav informācijas par aktuāliem maksātnespējas, likvidācijas procesiem un pārtrauktu saimniecisko darbību, kā arī nav aktuālu nodokļa parādu, kas pārsniedz 150 *euro*. Komisijas locekļi izskata minētos dokumentus un konstatē, ka attiecībā uz pretendentu – SIA „PRISTIS” nepastāv Publisko iepirkumu likuma 8.2 panta piektajā daļā norādītie izslēgšanas nosacījumi.
3. Līdz ar minēto komisija konstatē, ka atbilstoši iepirkuma Nolikumā noteiktajam piedāvājuma izvēles kritērijam – viszemākā cena, pretendents SIA „PRISTIS” atzīstams par uzvarētāju iepirkumā. Pārējo pretendentu piedāvājumi ir noraidāmi, jo to piedāvātās līgumcenas nav viszemākās.
4. Pamatojoties uz Publisko iepirkumu likuma 8.2 panta devīto daļu, **iepirkuma komisija nolemj:**
   1. atzīt **SIA “PRISTIS”**,reģ.Nr.40003551874, juridiskā adrese: Dzelzavas iela 117, Rīga, par uzvarētāju iepirkumā “Ugunsaizsardzības sistēmu pārbūve Daugavpils 9.vidusskolā”, identifikācijas numurs DPD 2015/47 un piešķirt līguma slēgšanas tiesības par summu EUR 11669,19 bez PVN;
   2. uzdot komisijas loceklim J.Bārtulim sagatavot rakstveida paziņojumu pretendentiem par iepirkuma rezultātiem;
   3. normatīvajos aktos noteiktajā kārtībā un termiņā iesniegt publicēšanai Iepirkuma uzraudzības biroja mājas lapā [www.iub.gov.lv](http://www.iub.gov.lv) paziņojumu par noslēgto līgumu un publicēt Daugavpils pilsētas domes mājas lapā [www.daugavpils.lv](http://www.daugavpils.lv) doto lēmumu un līguma tekstu.

*Balsojums: 4 balsis "par", "pret" - nav, "atturas" - nav.*

SĒDE BEIDZAS plkst. 9.10.

Komisijas priekšsēdētāja J.Kornutjaka

Komisijas locekļi I.Zarāne

R.Vaišļa

Protokolē komisijas loceklis J.Bārtuls